ARROW จัดงานพบปะนักลงทุน นำเสนอภาพรวมธุรกิจในอนาคต
ARROW นำเสนอข้อมูลของบริษัท ประจำ Q1/2559 ในงานบริษัทจดทะเบียนพบนักลงทุน โดยระบุถึงภาพรวมธุรกิจของบริษัทในครึ่งปีหลังว่ายังคงขยายตัวได้อย่างต่อเนื่องจากครึ่งปีแรก 
14 มิ.ย. 2559


คุณธานินทร์ ตันประวัติ กรรมการผู้จัดการ บริษัท แอร์โรว์ ซินดิเคท จำกัด (มหาชน) หรือ ARROW นำเสนอข้อมูลของบริษัท ประจำไตรมาส1/2559 ในงานบริษัทจดทะเบียนพบนักลงทุน โดยระบุถึงภาพรวมธุรกิจของบริษัท ในครึ่งปีหลังว่า ยังคงขยายตัวได้อย่างต่อเนื่องจากครึ่งปีแรก ซึ่งบริษัทจะพยายามรักษาอัตราการเติบโตของผลการดำเนินงานให้แข็งแกร่งมากกว่าที่เป็นอยู่ โดยจะเน้นขยายธุรกิจงานท่อร้อยสายไฟ ท่อกันน้ำ และท่อร้อยสายไฟใต้ดินตามความต้องที่เพิ่มสูงขึ้น และเน้นเจาะตลาดกลุ่มลูกค้าเดิมเป็นหลัก รวมถึงการลดต้นทุนในการผลิต เพื่อรักษาอัตรากำไรขั้นต้นให้เฉลี่ยอยู่ที่ประมาณ 25-30 % และผลักดันรายได้ให้เติบโตตามเป้าที่ตั้งไว้ คือ ไม่ต่ำกว่า 1,400 ล้านบาท